**Lagosin yliopisto** (engl. *University of Lagos*, lyh. **UNILAG**) on Nigerian Lagosin metropolialueella toimiva julkinen yliopisto. Se perustettiin alkujaan vuonna 1962.

Yliopistolla on Lagosissa kaksi kampusaluetta Yabassa Lagos Mainlandin paikallishallintoalueella (LGA) ja yksi, lääketieteellisen korkeakoulun kampus Idi-Arabassa Suruleren paikallishallintoalueella. Keskeisen osa lääketieteen kampusta muodostaa Lagosin yliopiston opetussairaala, joka on Nigerian johtava yliopistollinen sairaala. Tiedekuntia on 12 ja tämän ohella yliopistolla on kuusi opetusta antavaa instituuttia. Tiedekunnat ovat: farmasian (Pharmacy), hammaslääketieteen (Dental Sciences), insinööritieteiden (Engineering), kasvatustieteen (Education), kliinisten tieteiden (Clinical Sciences), liikkeenjohdon (Business Administration), luonnontieteiden (Science), lääketieteen (Basic Medical Sciences), oikeustieteen (Law), taiteen (Arts), sosiaalitieteiden (Social Sciences) ja ympäristötieteiden (Environmental Sciences) tiedekunta.

Lukuvuonna 2019-2020 opiskelijoita oli yhteensä 62 215, joista 57 prosenttia opiskeli alempaa korkeakoulututkintoa, 15 % maisteri- tai jatko-tutkintoa, 20 % suoritti etäopintoja ja 8 prosenttia jotain muita opintoja. Alempaa korkeakoulututkintoa varten oli 110 opinto-ohjelmaa ja maisteri- tai tohtorivaiheen ohjelmia oli tarjolla 129 kappaletta.

THE-yliopistoranking luokitteli yliopiston vuoden 2023 listallaan erääksi Afrikan kärkipään yliopistoista. UNILAG sai Afrikan THE-yliopistolistalla jaetun viidennen sijan ja arvostettiin jaetulle 401–500. sijalle maailmassa. Useat muut yliopistovertailut eivät tue aivan näin korkeaa yliopistollista tasoa. Esimerkiksi yliopistojen luonnontieteellisiä näyttöjä korostavan kiinalaisen ARWU-yliopistorankingin tuhannen kärkiyliopiston listalla oli vain Ibadanin yliopisto (sijaluokassa 801-900, vuonna 2022). Arabiemiraateissa koottu CWUR-yliopistoranking arvosti yliopiston Nigerian kolmanneksi toiseksi korkeimmalle sijalle Ibadanin yliopiston ja Nigerian yliopiston jälkeen ja maailmanlistalla sijalle 1 924. EduRank sijoitti yliopiston Nigerian toiseksi korkeatasoisimmaksi, mutta jätti sen Afrikan listallaan sijalle 24 ja maailmanlistallaan sijalle 1 615. Verkkonäkyvyyttä korostava Webometrics-listaus luokitteli UNILAGin kuudennelle sijalle Nigeriassa, afrikkalaisten yliopistojen sijalle 35 ja maailmanlistansa sijalle 1 699.

* Insinööritieteiden tiedekuntaa.Insinööritieteiden tiedekuntaa.
* Luonnontieteen tiedekunnan rakennuksia.Luonnontieteen tiedekunnan rakennuksia.
* Taiteen tiedekuntaa.Taiteen tiedekuntaa.
* Yliopiston kirjasto.Yliopiston kirjasto.

Lähteet
-------

1. 1 2 3 4  About Unilag Lagosin yliopisto, unilag.edu.ng. Viitattu 13.1.2023. (englanniksi)
2. 1 2  History Lagosin yliopisto, unilag.edu.ng. Viitattu 13.1.2023. (englanniksi)
3. 1 2 3  2019/2020 Packet Statistics Lagosin yliopisto, unilag.edu.ng. Viitattu 13.1.2023. (englanniksi)
4. ↑  Lagos University Teaching Hospital Lagosin yliopisto opetussairaala, luth.gov.ng. Viitattu 13.1.2023. (englanniksi)
5. 1 2  THE: Best universities in Africa 2023 *Times higher Education, timeshighereducation.com*.  9.11.2022. Viitattu 12.1.2023. (englanniksi)
6. ↑  University of Lagos *Times Higher Education, timeshighereducation.com*.  9.11.2022. Viitattu 13.1.2023. (englanniksi)
7. ↑  2022 Academic Ranking of World Universities (kiinalaisen Shanghai Ranking -yhtiön yliopistolistaus)  2022. shanghairanking.com. Viitattu 13.1.2023. (englanniksi)
8. ↑  Global 2000 List by The Center for World University Rankings  2022-23 Edition. Center for World University Rankings (CWUR), cwur.org. Viitattu 13.1.2023. (englanniksi)
9. ↑  List of 100 best universities in Nigeria *edurank.org*.  2022. Viitattu 13.1.2023. (englanniksi)
10. ↑  Webometrics Ranking of World Universities: Africa (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  July 2022. Cybermetrics Lab/ CSIC, webometrics.info. Viitattu 13.1.2023. (englanniksi)

Aiheesta muualla
----------------

* Kuvia tai muita tiedostoja aiheesta **Lagosin yliopisto** Wikimedia Commonsissa

* University of Lagos - #587 in Best Global Universities (tie) (englanniksi) (usnews.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:University of Lagos 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |

 |